**María Jesús Avila Corchero** (Cáceres, 1966) irakaslea eta Helga de Alvear Arte Garaikidearen Museoaren koordinatzailea da. Espainiako Artearen Historiako doktorea da.

Biografia
---------

Cáceresen jaio zen 1966an. Extremadurako Unibertsitatean Artearen Historian doktoretza lortu zuen, *Ortega Muñoz margolaria.1899-1982* izenburudun tesiarekin.

Lan ibilbidea
-------------

### Museo- kontserbadore

1994tik 2007ra Lisboako *Museu do Chiado-Museo Nacional de Arte Contemporânea-n* kontserbadorea izan zen. 2008an, Lisboako *Culturgest* bildumaren arduraduna izan zen. Eta 2008az geroztik Caceresko *Helga* de Alvear Fundazioaren Ikusizko Arteen Zentroko koordinatzailea da.

Artistei eta arte moderno eta garaikideari buruzko erakusketak komisariatu ditu: … *y el tiempo se hizo* (2015), *Arte Moderno en Portugal* (Salamanca, Madril eta Badajoz, 2007-2008), *A cor como esperiencia* (2006), *Primeiros Modernismos em Portugal* (2005) edo *Surrealismo* em Portugal 1934-1952 (Badajoz, Lisboa eta Madril, 2001-2002). 

Besteak beste, artista hauexek komisariatu ditu: Mitsuo Miura (2018), Jürgen Klauke (2017) eta Jean-Marc Bustamante. *Espacios transitorios* (2016), Heim Semke (2005), Sá Nogueira (1998), Ana Hatherly (1997) eta Mário Eloy (1996).

Cáceresko *Foro Sur* (2003 eta 2007-2011) azokako 'kuradore'-taldeko kidea izan da.

Portugalen egindako lehenengo bi katalogo arrazoituen egilekidea da: *Joaquim Rodrigo* (1999) eta *Julião Sarmento*. *Ediçoes numeradas* (2006), *Ortega Muñoz* liburuko Museu do Chiadoko (2011-2013) hiru bildumetakoa, eta artikuluekin lankidetzan aritu da arte-katalogo eta arte-aldizkari askotan.

### Ikertzaile

1995etik 1999ra Extremadurako Unibertsitateko Artearen Historiaren Departamentuko irakasle laguna izan zen. 2005etik 2006ra Lisboako Nova Univertsitateko irakaslea. Museografiarekin eta arte garaikidearen kontserbazioarekin zerikusia duten ikerketa-proiektuetan parte hartu du: *Documentação da Arte Contemporânea* proiektuko taldeko kide zuzendaria, Portugalgo *Fundação para a Ciência e a Tecnologia-*k finantziatua, MIDAS aldizkariko Batzorde Zientifikoko kidea, Museoen Sare Portugaldarraren aldi baterako erakusketen ekoizpenari buruzko ikastaroaren zuzendaritza (2002-2005) eta *El arte contemporáneo, una herramienta educativa pluridisciplinar* (2013-2014); aldizkari eta biltzar espezializatuetako artikuluak, hala nola *museologia-pt*, *APHA aldizkaria*, *Studies in conservation*, *Modern Paints Uncovered* (Getty, 2006) edo ICOM-CC (2011), eta ikerketa-lanen, masterren eta doktorego-tesien zuzendari-kidea.

Erreferentziak
--------------

1. ↑   **(Gaztelaniaz)** ARTEINFORMADO.  (20140603). «María Jesús Ávila. Comisario» *ARTEINFORMADO* (Noiz kontsultatua: 2023-06-21).
2. 1 2 3 4 5 6 7   «María Jesús Ávila Corchero» *SUPERTRAMA | PROGRAMA DE ARTE PÚBLICO DE EXTREMADURA* 2019-02-21.
3. ↑   Avila Corchero, María Jesús.  (1995). *El pintor Ortega Muñoz. 1899-1982.*  Universidad de Extremadura.
4. ↑   «Una experta al servicio del arte» *Hoy* 2017-01-16.
5. ↑   FCT/UNL. «Documentação de Arte Contemporânea» *www.dcr.fct.unl.pt*.
6. ↑   «Comité Científico» *MIDAS* 2020-11-16.

Kanpo estekak
-------------

* Fundación y Museo Helga de Alvear: un proyecto, tres fases. María Jesús Ávila, Helga de Alvear Arte garaikidearen Museoa, 2021.11.29

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q118612368
* **Identifikadoreak**
* WorldCat
* VIAF: 87660401
* ISNI: 0000 0000 6640 042X
* BNE: XX841013
* GND: 1057298352
* LCCN: nr2001027184
* SUDOC: 073443638
* **Bilduma digitalak**
* Dialnet: 1236261

 |

* Wd Datuak: Q118612368